CELEX: 
Language: sl
Date: 2020-09-07 00:00:00
Title: UREDBA KOMISIJE (EU) …/… o spremembi Uredbe (ES) št. 1881/2006 glede mejnih vrednosti policikličnih aromatskih ogljikovodikov (PAO) v tradicionalno prekajenem mesu in prekajenih mesnih izdelkih ter tradicionalno prekajenih ribah in prekajenih ribiških proizvodih ter določitvi mejne vrednosti PAO v živilih rastlinskega izvora v prahu, ki se uporabljajo za pripravo pijač

UREDBA KOMISIJE (EU) …/…
            
            
               z dne 7.9.2020
            
            
               o spremembi Uredbe (ES) št. 1881/2006 glede mejnih vrednosti policikličnih aromatskih ogljikovodikov (PAO) v tradicionalno prekajenem mesu in prekajenih mesnih izdelkih ter tradicionalno prekajenih ribah in prekajenih ribiških proizvodih ter določitvi mejne vrednosti PAO v živilih rastlinskega izvora v prahu, ki se uporabljajo za pripravo pijač
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v hrani
                  1
                in zlasti člena 2(3) Uredbe,
            
            
               ob upoštevanju naslednjega:
            
            
               (1)Uredba Komisije (ES) št. 1881/2006
                  2
                določa mejne vrednosti policikličnih aromatskih ogljikovodikov (PAO) v živilih, med drugim v prekajenem mesu in prekajenih mesnih izdelkih ter prekajenih ribah in prekajenih ribiških proizvodih.
            
            
               (2)V skladu z navedeno uredbo bi morale biti mejne vrednosti za PAO določene na ravni, ki je tako nizka, kakor je to mogoče doseči z uporabo razumnih ukrepov, in sicer na podlagi dobre proizvodne in kmetijske/ribiške prakse. Podatki za prekajene ribe in prekajeno meso iz leta 2011 so pokazali, da je mogoče doseči nižje mejne vrednosti. Vendar so bile v nekaterih primerih potrebne prilagoditve tehnologije prekajevanja. Zato je bilo za prekajeno meso in prekajene mesne izdelke ter prekajene ribe in prekajene ribiške proizvode odobreno prehodno obdobje treh let, preden so se 1. septembra 2014 začele uporabljati nižje mejne vrednosti. 
            
            
               (3)Kljub uporabi dobrih praks prekajevanja pa je bilo leta 2014 ugotovljeno, da nižje vrednosti PAO niso bile dosegljive na Irskem, v Španiji, na Hrvaškem, Cipru, v Latviji, na Poljskem, Portugalskem, v Romuniji, na Slovaškem, Finskem, Švedskem in v Združenem kraljestvu za nekatere primere tradicionalno prekajenega mesa in prekajenih mesnih izdelkov ter na Irskem, v Latviji, Romuniji, na Finskem, Švedskem in v Združenem kraljestvu za nekatere primere tradicionalno prekajenih rib in prekajenih ribiških proizvodov. V navedenih primerih prilagoditev praks prekajevanja za skladnost z nižjimi mejnimi vrednostmi PAO ni bilo mogoče doseči brez bistvenih sprememb organoleptičnih lastnosti živila. 
            
            
               (4)Na podlagi navedenega ter v skladu s členom 7(6) in (7) Uredbe (ES) št. 1881/2006 je bilo začasno odstopanje od uporabe nižjih mejnih vrednosti za PAO od 1. septembra 2014 odobreno zadevnim državam članicam za dajanje na njihov trg tradicionalno prekajenega mesa in prekajenih mesnih izdelkov in/ali prekajenih rib in prekajenih ribiških proizvodov, prekajenih na njihovem ozemlju in namenjenih porabi na njihovem ozemlju. Mejne vrednosti, ki so se uporabljale pred 1. septembrom 2014, so se za navedene prekajene proizvode uporabljale še naprej. Odstopanje je na splošno zajemalo vse prekajeno meso in prekajene mesne izdelke in/ali prekajene ribe in prekajene ribiške proizvode brez navedbe konkretnih imen živil. 
            
            
               (5)V skladu s členom 7(6) in (7) Uredbe (ES) št. 1881/2006 zadevne države članice še naprej spremljajo prisotnost PAO v navedenih proizvodih in so vzpostavile programe za izvajanje dobrih praks prekajevanja, kadar je to mogoče.  Stanje je bilo leta 2018 ponovno ocenjeno na podlagi podrobnih informacij, ki so jih predložile zadevne države članice, vključno s podatki o spremljanju prisotnosti PAO v tradicionalno prekajenem mesu in prekajenih mesnih izdelkih ter prekajenih ribah in prekajenih ribiških proizvodih, ter informacij o izvajanju dobrih praks prekajevanja in spremembah organoleptičnih lastnosti. Po podrobni oceni predloženih informacij je bilo ugotovljeno, da nižjih vrednosti PAO ni bilo mogoče doseči s spremembo praks prekajevanja v mejah tega, kar je ekonomsko izvedljivo in možno, ne da bi se pri tem izgubile značilne organoleptične lastnosti nekaterih prekajenih mesnih izdelkov in tradicionalno prekajenega mesa na Irskem, v Španiji, na Hrvaškem, Cipru, v Latviji, na Poljskem, Portugalskem, Slovaškem, Finskem in Švedskem ter nekaterih tradicionalno prekajenih rib in prekajenih ribiških proizvodov v Latviji, na Finskem in Švedskem. Zato bi bilo treba odstopanje za lokalno proizvodnjo in porabo odobriti brez časovne omejitve za nekatere prekajene mesne izdelke in tradicionalno prekajeno meso ter ribe in prekajene ribiške proizvode v teh zadevnih državah članicah.  
            
            
               (6)Poleg tega je bilo ugotovljeno, da nekatera živila rastlinskega izvora v prahu, ki se uporabljajo za pripravo pijač, vsebujejo visoke vrednosti PAO zaradi neustreznih praks sušenja navedenih proizvodov v prahu. Glede na to, da so PAO genotoksični karcinogeni, je treba določiti mejno vrednost za PAO v navedenih proizvodih v prahu, ki jo je mogoče doseči z uporabo dobrih praks sušenja, da se zagotovi visoka raven varovanja zdravja ljudi.
            
            
               (7)Uredbo (ES) št. 1881/2006 bi bilo zato treba ustrezno spremeniti.
            
            
               (8)Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
            
               SPREJELA NASLEDNJO UREDBO:
            
            
               Člen 1
            
            
               Spremembe Uredbe (ES) št. 1881/2006
            
         
         
            
               Uredba (ES) št. 1881/2006 se spremeni:
            
            
               (1)v členu 7 se odstavka 6 in 7 nadomestita z naslednjim:
            
            
               „6.Z odstopanjem od člena 1 lahko naslednje države članice odobrijo dajanje na svoj trg naslednjih tradicionalno prekajenega mesa in prekajenih mesnih izdelkov, prekajenih na njihovem ozemlju in namenjenih porabi na njihovem ozemlju, z vrednostmi PAO, ki so višje od tistih iz točke 6.1.4 Priloge, pod pogojem da so navedeni proizvodi v skladu z mejnimi vrednostmi, ki se uporabljajo pred 1. septembrom 2014, tj. 5,0 μg/kg za benzo(a)piren in 30,0 μg/kg za vsoto benzo(a)pirena, benz(a)antracena, benzo(b)fluorantena in krizena:
            
            
               –Irska, Hrvaška, Ciper, Španija, Poljska in Portugalska: tradicionalno prekajeni meso in mesni izdelki;
            
            
               –Latvija: tradicionalno prekajena svinjina, vroče prekajeno piščančje meso, vroče prekajene klobase in vroče prekajeno meso divjadi;
            
            
               –Slovaška: soljeno tradicionalno prekajeno meso, tradicionalno prekajena slanina, tradicionalno prekajena klobasa (klobása), kadar „tradicionalno prekajen“ pomeni prekajevanje s kurjenjem lesa (hlodovine, žagovine, koščkov lesa) v prekajevalnicah; 
            
            
               –Finska: tradicionalno vroče prekajeni meso in mesni izdelki; 
            
            
               –Švedska: meso in mesni izdelki, prekajeni na tlečem lesu ali drugih rastlinskih materialih.
            
            
               Navedene države članice in zadevni nosilci živilske dejavnosti še naprej spremljajo prisotnost PAO v tradicionalno prekajenem mesu in prekajenih mesnih izdelkih iz prvega pododstavka tega odstavka ter zagotovijo, da se dobre prakse prekajevanja izvajajo, kadar je to mogoče, ne da bi se pri tem izgubile značilne organoleptične lastnosti navedenih proizvodov. 
            
            
               7.Z odstopanjem od člena 1 lahko naslednje države članice odobrijo dajanje na svoj trg naslednjih tradicionalno prekajenih rib in prekajenih ribiških proizvodov, prekajenih na njihovem ozemlju in namenjenih porabi na njihovem ozemlju, z vrednostmi PAO, ki so višje od tistih iz točke 6.1.5 Priloge, pod pogojem da so navedeni prekajeni proizvodi v skladu z mejnimi vrednostmi, ki se uporabljajo pred 1. septembrom 2014, tj. 5,0 μg/kg za benzo(a)piren in 30,0 μg/kg za vsoto benzo(a)pirena, benz(a)antracena, benzo(b)fluorantena in krizena:
            
            
               –Latvija: tradicionalno vroče prekajene ribe;
            
            
               –Finska: tradicionalno vroče prekajeni majhne ribe in ribiški proizvodi iz majhnih rib;
            
            
               –Švedska: ribe in ribiški proizvodi, prekajeni na tlečem lesu ali drugih rastlinskih materialih.
            
            
               Navedene države članice in zadevni nosilci živilske dejavnosti še naprej spremljajo prisotnost PAO v tradicionalno prekajenih ribah in prekajenih ribiških proizvodih iz prvega pododstavka tega odstavka ter zagotovijo, da se dobre prakse prekajevanja izvajajo, kadar je to mogoče, ne da bi se pri tem izgubile značilne organoleptične lastnosti navedenih proizvodov.“;
            
            
               (2)Priloga se spremeni v skladu s Prilogo k tej uredbi.
            
            
               Člen 2
            
            
               Živila, navedena v Prilogi k tej uredbi, ki so se zakonito dajo v promet pred začetkom veljavnosti te uredbe, lahko ostanejo na trgu po navedenem datumu do [Urad za publikacije: vstaviti točen datum – 6 mesecev po datumu začetka veljavnosti te uredbe]. 
            
            
               Člen 3
            
            
               Začetek veljavnosti in uporaba
            
            
               Ta uredba začne veljati dvajseti dan po objavi v Uradnem listu Evropske unije.
            
         
         
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 7.9.2020
            
            
               
                     Za Komisijo
               
               
                     Predsednica
                     Ursula VON DER LEYEN
               
               
            
         
         
            
                  
                     (1)
                  
                        UL L 37, 13.2.1993, str. 1. 
               
               
                  
                     (2)
                  
                        Uredba Komisije (ES) št. 1881/2006 z dne 19. decembra 2006 o določitvi mejnih vrednosti nekaterih onesnaževal v živilih (UL L 364, 20.12.2006, str. 5). 
               
            
      
    ---documentbreak--- 
      
         
         
            
               PRILOGA 
            
            
               Za vnosom 6.1.15 „posušene začimbe razen kardamona in prekajenih Capsicum spp.“ se v oddelku 6 Priloge k Uredbi (ES) št. 1881/2006 doda naslednji vnos:
            
            
                     
                        „6.1.16
                     
                  
                  
                     
                        živila rastlinskega izvora v prahu, ki se uporabljajo za pripravo pijač, razen proizvodov iz 6.1.2 in 6.1.11 (*)
                     
                  
                  
                     
                        10,0
                     
                  
                  
                     
                        50,0
                     
                  
               
               (*)Priprava pijač se nanaša na uporabo proizvodov v prahu, ki so fino zmleti in se vmešajo v pijače“.